Diari Oficial de la Generalitat Valenciana


Sumari del DOGV 172, del 25-06-1984 (1984/803103)

REIAL DECRET 962/1984, d'11 d'abril, pel qual s'aprova l'acord de la Comissió Mixta Estat-Comunitat Valenciana, en virtut del qual es disposa l'entrada en vigor de la cessió de tributs.
-----------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1984/04/11/962/dof/vci/html**

### Dades del document

Número de DOGV
:   172

Data del DOGV
:   25-06-1984

Secció del DOGV
:   DISPOSICIONS GENERALS

Número del document
:   1984/803103


Data del document
:   11-04-1984

Organisme emissor
:   Presidència del Govern

Tipus de document
:   Reial decret

Reial Decret 962/1984, d'11 d'abril, pel qual s'aprova l'acord de la Comissió Mixta Estat-Comunitat Valenciana, en virtut del qual es disposa l'entrada en vigor de la cessió de tributs.  
Segons disposa l'article 157 de la Constitució, els recursos de les Comunitats Autònomes estaran constituïts, entre altres, per impostos cedits, totalment o parcial, per l'Estat. La Llei Orgànica 8/1980, de 22 de setembre, de Finançament de les Comunitats Autònomes inclou, en l'article 4.t, el mecanisme de finançament constituït per la cessió de tributs de l'Estat i l'article 11 d'aquesta determina quins tributs són susceptibles de cessió.   
IMAGEN  
D'altra banda, l'Estatut d'Autonomia de la Comunitat Valenciana aprovat per Llei Orgànica 5/1982 d?1 de juliol, recull en l'article 51 la cessió de tributs de l'Estat com una de les fonts de finançament de la Comunitat Autònoma, regulada en l'article 52, i disposa que l'abast i les condicions de la cessió s'establiran per la Comissió Mixta a què fa referència la disposició transitòria quarta de l'Estatut esmentat.   
La Comissió Mixta paritària Estat-Comunitat Valenciana acordà determinar l'abast i les condicions de la cessió de tributs en els mateixos termes que els establerts amb caràcter general per a tots els Ens Autonòmics en la Llei Reguladora de la Cessió de Tributs de l'Estat a les Comunitats Autònomes.   
Per Llei 37/1983 de 28 de desembre, es regula la cessió de tributs de l'Estat a la Comunitat Valenciana, encara que l'apartat primer de l'article 2.n d'aquesta disposa que la cessió entrarà en vigor l'1 de gener de 1984, sempre que en aquesta data el cost efectiu dels serveis transferits a la Comunitat Autònoma excedesca del rendiment dels tributs susceptibles de cessió, condició aquesta que s'hi ha complit.   
En atenció d'aquests motius, a proposta dels Ministres d'Economia i Hisenda i d'Administració Territorial, i amb la deliberació prèvia del Consell de Ministres en la reunió del dia 11 d'abril de 1984,   
DECRETE:   
Article únic  
S'aprova l'acord adoptat per la Comissió Mixta paritària Estat-Comunitat Valenciana, de data 23 de març de 1984, pel qual es determina que s'ha complit la condició prevista en l'apartat primer de l'article 2.n de la Llei 37/1983, de 28 de desembre, Reguladora de la Cessió de Tributs a la Comunitat Valenciana, i es disposa l?entrada en vigor de la cessió esmentada en els termes previstos en la Llei indicada.   
DISPOSICIO FINAL  
Aquest Reial Decret entrarà en vigor el mateix dia de la publicació en el "Boletín Oficial del Estado".   
Donat a Madrid, l'11 d'abril de 1984.   
JOAN CARLES R.  
El Ministre de la Presidència,  
JAVIER MOSCOSO DEL PRADO Y MUÑOZ  
ANNEX  
El Sr. Gonzalo Puebla de Diego i la Sra. Maria Blanca Blanquer i Prats, Secretaris de la Comissió Mixta paritària Estat-Comunitat Valenciana a què fa referència la disposició transitòria quarta de l'Estatut d'Autonomia de la Comunitat Valenciana, aprovat per Llei Orgànica 5/1982, d' 1 de juliol,   
CERTIFIQUEN:   
Que reunida a Madrid el dia 23 de març de 1984 la Comissió Mixta paritària Estat-Comunitat Valenciana, ha adoptat l'acord següent:   
Primer  
Que el cost efectiu dels serveis transferits a la Comunitat Valenciana fins l'1 de gener de 1984 s'eleva a un total de 24.654.945.702 pessetes.   
Segon  
Que, segons certificació de la Intervenció General de l'Administració de l'Estat, l'import de la recaptació liquidada durant 1983 per tributs susceptibles de cessió, en el territori de la Comunitat Valenciana, és d'un total de 36.477. 102.000 pessetes.   
Tercer  
Que, en virtut d?açò anterior, el cost efectiu dels serveis transferits a la Comunitat Valenciana excedeix del rendiment dels tributs susceptibles de cessió, i es compleix així la condició prevista en l'apartat primer de l'article 2.n de la Llei 37/1983, de 28 de desembre, Reguladora de la Cessió de Tributs a la Comunitat Valenciana.   
Quart  
Que, en atenció d'aquests motius, es disposa l'entrada en vigor de la cessió de tributs en els termes previstos en la Llei 37/1983, de 28 de desembre.   
I perquè conste signem aquesta a Madrid, el 23 de març de 1984.-Els Secretaris de la Comissió Mixta Gonzalo Puebla de Diego i Maria Blanca Blanquer i Prats.   
Veure imatge


Còpia Permalink ELI